EkBass/fiwiki-20250220-pages-articles huggingface dataset:
Sami Kuronen

Sami Kuronen (s. 21. tammikuuta 1974 UusikaupunkiVoice Chasers , Viitattu 19.1.2016.) on suomalainen radio- ja televisiojuontaja ja ääninäyttelijä. == Ura == Kuronen on kotoisin Uudestakaupungista. Hänen radiouransa sai alkunsa paikallisen nuorisotalon DJ- ja radioavustajakursseilta. Työmäärän kasvaessa nopeasti Kuronen jätti lukion kesken toisen vuoden keväällä. Kuronen aloitti juontajauransa 15-vuotiaana vuonna 1989 Uudessakaupungissa Radio UBC:ssä. Hän siirtyi turkulaiselle Auran Aallot -kanavalle vuonna 1996, mistä siirtyi vuosiksi 2007–2012 Radio Aaltoon. Vuosina 2012–2019 hän oli juontaja Radio Suomipop -kanavalla, kunnes vuonna 2020 siirtyi takaisin Radio Aaltoon. Radio Aallon lakkauttamisen jälkeen Kuronen siirtyi HitMixille vuonna 2021. Lokakuuhun 2019 mennessä Kuronen oli tehnyt uransa aikana 6 670 suoraa lähetystä, joka olisi yhteensä noin 26 680 tuntia eli runsaat 3 vuotta. Huhtikuussa 2004 Kuronen teki talk show -juontamisen ennätyksen juontamalla ohjelmaa yhtäjaksoisesti 50 tuntia. Televisiossa Kuronen on nähty muun muassa Suomen Unelmien poikamies-, Toisenlaiset äidit- ja Stage-ohjelmien juontajana sekä useiden Miss Suomi -kilpailufinaalien juontajana. Temptation Island Suomi -ohjelman juontajana Kuronen on toiminut keväästä 2015 alkaen. Kuronen toimii myös Suomen Big Brotherin yhtenä juontajista syksyllä 2022. Kuronen on kirjoittanut yhdessä Ilkka Ihamäen kanssa Otavan kustantaman Sensuellit iltasadut -nimisen "aikuisten satukirjan", joka ilmestyi joulukuussa 2020. Hän on aiemmin tehnyt myös kaksi reseptikirjaa, Elämäni reseptit (2019) ja yhdessä veljensä Pasi Kurosen kanssa lasten keittokirjan Junnut kokkaa (2020). Kurosesta itsestään kertova Otavan kustantama, Ani Kellomäen kirjoittama elämäkertakirja Sami Kuronen – Kahden kesken julkaistiin elokuussa 2024. ISBN: 9789511483489 Kesällä 2016 Seiskan lukijat valitsivat Kurosen seksikkäimmäksi kesäkolliksi. Vuonna 2018 Kuronen valittiin Eeva-lehden äänestyksessä Suomen seksikkäimmäksi mieheksi. Kuronen juonsi vuoden 2022 Big Brother Suomi -ohjelmaa. == Kritiikki == Maaliskuussa 2023 paljastui, että Sami Kurosen nimikkoviiniä on Finnwatchin mukaan valmistettu ihmisoikeuksia loukaten. Tilalla naistyöntekijöille ei anneta vakituisia työpaikkoja eikä näille makseta palkkaa sadepäivinä. Viinitilalla esiintyy myös rotuerottelua ja muita epäkohtia. == Yksityiselämä == Kuronen seurusteli Mirkka Torikan kanssa vuosina 2013–2017. Kurosella on aiemmasta suhteestaan toimittaja Anu Vallin kanssa vuonna 2009 syntynyt tytär. Kuronen seurusteli vuoden 2018 kesästä vuoden 2019 loppuun entisen Miss Suomen, Michaela Söderholmin, kanssa. == Ääniroolit == == Lähteet == Luokka:Suomalaiset ääninäyttelijät Luokka:Suomalaiset juontajat Luokka:Vuonna 1974 syntyneet Luokka:Elävät henkilöt
Horton (elokuva)

Horton () on vuonna 2008 ilmestynyt yhdysvaltalainen animaatioelokuva. Tarina perustuu lastenkirjailija Dr. Seussin kirjaan Horton Hears a Who!, joka kertoo Horton-nimisestä norsusta. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Jim Carrey Antti L. J. Pääkkönen Horton Carol Burnett Marja Packalén Kenguru Steve Carell Eero Milonoff Pormestari Will Arnett Tommi Korpela Vlad Vladikoff Dan Fogler Taisto Oksanen Puheenjohtaja Charles Osgood Jukka Voutilainen Kertoja Muissa rooleissa: Elsa Forsberg, Pilvi Kekkonen, Ella Pyhältö, Kari Tamminen, Adeliina Sankari, Ada Forsberg, Aku Laitinen, Leena Liimatainen, Pekka Kuorikoski, Oskari Tamminen, Pyry Vaismaa, Helena Valkee, Teuvo Matala, Jenni Sivonen, Titta Jokinen, Paula Vesala, Pasi Piispanen, Mari Laari, Antti Matikainen, Meeri Toivonen, Mika Ala-Panula, Jouko Klemettilä, Jarmo Koski, Almiina Sankari, Ulla Renko, Markus Bäckman, Katja Aakkula ja Matti Holi Suomenkielisen version ovat ohjanneet Carla Rindell ja Ulla Renko. Suomeksi dialogin ja laulut on kääntänyt Marko Hartama. Viitattu 12.2.2017. == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset animaatioelokuvat Luokka:Lastenkirjoihin perustuvat elokuvat Luokka:Yhdysvaltalaiset lastenelokuvat
Karlstad IBF

Karlstad Innebandyföreningen on vuonna 1985 perustettu ruotsalainen salibandyn erikoisseura Karlstadista. Seuran miesten edustusjoukkue pelaa maan korkeimmalla sarjatasolla Superliigassa ja naisten edustusjoukkue niin ikään korkeimmalla sarjatasolla naisten Superliigassa. == Aiheesta muualla == * Seuran kotisivu Luokka:Elitserienin seurat Luokka:Karlstadin kunta Luokka:Vuonna 1985 perustetut urheiluseurat
Manu Forsblom

Eero Arvid Magnus ”Manu” Forsblom (10. huhtikuuta 1926 Jyväskylä – 27. joulukuuta 2002 , cv, viitattu 15.7.2019 Benalmádena, Espanja) oli keskisuomalainen taidemaalari. Forsblomin vanhemmat olivat jyväskyläläinen kauppias Eero Forsblom ja turkulainen Signe Sofia Forsblom o.s. Lindholm. Forsblomien suku kuului Jyväskylän perustajasukuihin, ja molempien vanhempien yrittäjyys leimasi vahvasti perhe-elämää. Äitinsä muotiliikkeessä Manu Forsblom tutustui jo varhain runsaaseen värimaailmaan, ja voimakkaat sävyt ovat olleet keskeisiä koko hänen tuotannossaan. Forsblom opiskeli Vapaassa taidekoulussa vuosina 1944–1947. Suomen Taideakatemian koulussa hän opiskeli vuosina 1947–1950, alkuun yhtäaikaisesti myös Taideteollisessa keskuskoulussa. Hän sai oppia myös muun muassa Académie André Lhotessa Pariisissa. Nuorena taiteilijana Forsblom kuvasi suomalaista maaseutua ja luontoa. Myöhemmässä tuotannossaan hän keskittyi yhä enemmän maalaamaan etelässä, jossa tärkeitä hänelle olivat voimakas valo ja värikkyys. Hän teki myös muotokuvia, erityisesti oma perhe innosti häntä tekemään henkilökuvia. Omiin teoksiinsa Forsblom suhtautui hyvin kriittisesti ja omistavasti, kokien ne vahvasti osaksi itseään. Forsblomin ensimmäinen näyttely oli Helsingissä 1947. Hänen viimeinen näyttelynsä oli laaja retrospektiivinen näyttely Keski-Suomen museossa Jyväskylässä 2002. Forsblom oli Taidemaalariliiton, Jyväskylän Taiteilijaseuran ja Kuvataiteilijasenioreiden jäsen. Hän toimi kolmen vuosikymmenen aikana kuvaamataidon opettajana Jyväskylän ja Laukaan kouluissa ja Jyväskylän työväenopistossa.manuforsblom.info Forsblom asui viimeiset vuotensa Laukaassa ja talvet Espanjassa. Hän kuoli Benalmádenassa 27. joulukuuta 2002. ==Palkinnot ja tunnustukset== *Valtion taiteilijaeläke 1987 == Lähteet == Luokka:Suomalaiset taidemaalarit Luokka:Vuonna 1926 syntyneet Luokka:Vuonna 2002 kuolleet
Örnsköldsvik IBK

Örnsköldsvik Innebandy Klubb on ruotsalainen salibandyn erikoisseura Örnsköldsvikistä. Seura syntyi kun kaksi paikallista seuraa SK Innebandy ja BK 96 Innebandy sulautuivat vuonna 2007 yhdeksi seuraksi. Seuran naisten edustusjoukkue pelaa maan korkeinta sarjatasoa Superliigaa. == Saavutukset == ; Örnsköldsvik SK - Naiset * Ruotsin mestaruus: 2004 * Hopeaa: 2002 * Pronssia: 2003 ; Örnsköldsvik SK - Miehet * Hopeaa: 1999 * Pronssia: 1998, 2000 == Aiheesta muualla == * Seuran kotisivu Luokka:Elitserienin seurat Luokka:Örnsköldsvikin kunta
Arpinaama

Arpinaama (, tunnetaan myös nimellä Shame of the Nation,Hal Erickson: Scarface Plot Synopsis. Allmovie. suom. 'kansakunnan häpeä') on yhdysvaltalainen gangsterielokuva vuodelta 1932. Elokuvan on ohjannut ja tuottanut Howard Hawks, päärooleissa ovat Ann Dvorak, Boris Karloff, George Raft, Karen Morley ja Paul Muni. Koska elokuva valmistui ennen kuin laaja elokuvasensuuri aloitettiin Yhdysvalloissa vuonna 1934, se kuvaa oman aikansa mittapuulla melko rajusti jengisotia ja poliisin ja rikollisjengien välisiä yhteenottoja. Luonteeltaan elokuva on tarina kieltolain aikaisesta gangsterielämästä. Se perustuu Armitage Trailin romaaniin Scarface, joka taas saanut aiheensa Al Caponen todellisista vaiheista. Eräs elokuvan kohtaus viittaa vuoden 1929 niin sanottuun ystävänpäivän verilöylyyn, jota epäiltiin Caponen järjestämäksi. Arpinaamasta on tehty 1983 uusintaohjaus Scarface – arpinaama, joka poikkesi juoneltaan ja teemoiltaan huomattavasti alkuperäisestä. == Näyttelijät == == Lähteet == == Aiheesta muualla == * Luokka:Vuoden 1932 yhdysvaltalaiset elokuvat Luokka:Mafiaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset rikosdraamaelokuvat Luokka:Howard Hawksin ohjaamat elokuvat
Tikkuristi

Tikkuristi on tanssi, jossa tanssitaan tietyn askelkuvion mukaan ristiin asetettujen keppien välissä. Tikkuristi on taito- ja kilpailutanssi. Kilpailussa se, joka pystyy pisimpään tanssimaan ristikossa kompastumatta keppeihin, on voittaja. Yleensä samaa askelkuviota tanssitaan tahdin jatkuvasti kiihtyessä. Tanssi on tunnettu eri nimillä ja hieman erilaisina versioina lähes kaikkialla Suomessa. Tikkuristi perustuu vanhaan, 1500-luvun ranskalaiseen gaillard-muotitanssiin. Tämän tanssin perusaskel oli nimeltään cinq pas eli viisi askelta. Näistä sanoista on muotoutunut nimi monille ruotsalaisille ja suomenruotsalaisille versioille: esimerkiksi sinckepas tai slinkepas. Tikkuristin SM-kilpailuja on pidetty 1990-luvulta lähtien Folklandia-risteilyllä. Voittajina on ollut sekä miehiä että naisia, sekä aikuisia että junioreja. ==Aiheesta muualla== *Ylen taitoportti *Animaatio tikkuristin askeleista *Tikkuristi YouTubessa Luokka: Kansantanssi Luokka:Historiallinen tanssi Luokka:Tanssiurheilu
Pereslavl-Zalesski

Pereslavl-Zalesski () on kaupunki Jaroslavlin alueella Venäjällä. Se sijaitsee Pleštšejevo-järveen laskevan Trubež-joen suussa 124 kilometriä Jaroslavlista lounaaseen. Berendejevon asemalta haarautuva tavaraliikenteen rata yhdistää sen Moskovan ja Jaroslavlin väliseen rautatiehen. Kaupunki on Pereslavlin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 42 300 henkeä (vuonna 2008). Pereslavl- Zalesskin on perustanut ruhtinas Juri Dolgoruki vuonna 1152. Tuolloin se oli Rostovin ja Suzdalin ruhtinaskunnan rajalinnoitus. Vuosina 1175–1302 kaupunki oli Pereslavlin ruhtinaskunnan keskus, joka sittemmin liitettiin Moskovan ruhtinaskuntaan. 1200–1400-luvuilla mongolivalloittajat hävittivät sen useaan kertaan. Kaupungin kukoistusaikaa oli 1500-luvun puoliväli, jolloin Iivana IV käytti huomattavia summia sen rakentamiseen. Vuosina 1611–1612 sitä hävittivät puolalaiset. Vuosina 1688–1693 Pietari I, joka kävi kaupungissa useaan kertaan, rakennutti Pleštšejevo-järvelle laivaston sotaharjoituksia varten. Vuonna 1778 Pereslavl-Zalesskista tuli Vladimirin lääniin kuuluneen kihlakunnan keskus. 1700-luvun puolivälissä kaupunkiin syntyi mm. tekstiiliteollisuutta. Nykyään Pereslavl-Zalesskissa on tekstiili-, rakennustarvike-, huonekalu- ja elintarviketeollisuutta sekä valokuvaustarvikkeita, kuva- ja äänitallennemateriaaleja valmistava Slavitš- tehdas. Goritskin luostarin opistorakennuksessa toimii historiallinen ja taidemuseo. Kaupunki on yksi Venäjän kultaisen renkaan matkailukohteista. Pereslavl-Zalesski on levittäytynyt Moskovan ja Jaroslavlin välisen maantien varrelle. Keskustassa on säilynyt muinaisen linnoituksen maavalleja. Niiden keskellä on vuosina 1152 ja 1157–1160 rakennettu Kristuksen kirkastumisen katedraali, joka on yksi Koillis-Venäjän vanhimmista rakennuksista. Sen vieressä on Metropoliitta Pietarin kirkko (1585), barokkityyliset Vladimirin (1745) ja Aleksanteri Nevalaisen (1746) kirkot. Trubež-joen suulla on barokkityylinen Neljänkymmenen pyhän kirkko kellotorneineen (1775). Muita keskustan nähtävyyksiä ovat 1700-luvun lopulla rakennettu Temerinien kaupunkitalo, kauppahalli sekä Pietari I:n laivastolle omistettu museo, jossa säilytetään yhtä sen aluksista. Pohjoisosassa sijaitsevat barokkityyliset Tšernigovin tsasouna (1702) ja Simeonin kirkko (1771). Kaupungin laitamilla on useita luostareita. ==Katso myös== *Venäjän kultainen rengas ==Lähteet== * ==Aiheesta muualla== * Pereslavl-Zalesskin kaupungin sivusto Luokka:Jaroslavlin alueen kaupungit
Ufa-Arena

Ufa-Arena on venäläisen Salavat Julajev Ufan kotihalli KHL-liigassa. Arenalla on 8 400 istumapaikkaa. Ensimmäiset tapahtumat arenalla olivat kaksi peliä Kanadan ja Venäjän junioreiden välillä vuonna 2007. ==Aiheesta muualla== *Kuvia areenasta Luokka:Ufan urheilu Luokka:Venäjän jäähallit
Västerås Rönnby IBK

Västerås Rönnby Innebandyklubb on vuonna 1992 perustettu ruotsalainen salibandyn erikoisseura Västeråsista. Seuran naisten edustusjoukkue pelaa maan korkeinta sarjatasoa Superliigaa. == Saavutukset == ; Naiset * Ruotsin mestari: 2007, 2010 * Hopeaa: 2006 * Pronssia: 1999, 2009 == Aiheesta muualla == * Seuran kotisivu Luokka:Elitserienin seurat Luokka:Västeråsin kunta Luokka:Vuonna 1992 perustetut urheiluseurat
Uppalan kartano

Uppalan kartano on rakennettu Seinäjoelle tiettävästi 1700-luvulla. Talo on kuulunut yhdelle Seinäjoen kantatiloista, josta ovat lähtöisin Wegeliuksen pappissuku ja Björkqvist-Koivusalo-suku. Talo sijaitsi ennen Seinäjoen varressa, mistä se on siirretty nykyiselle paikalleen Vapaudentien varteen, Ilmarisenkadun päähän vuonna 1912. Talo on ollut asuinrakennuksena lähes 2000-luvulle saakka. Uppalan viimeisin asukas oli Talan perhe, ja siksi moni seinäjokinen tuntee talon nimellä ”Talan talo”. Vuonna 2007 talo siirtyi uudelle omistajalle ja se kunnostettiin ravintolaksi. Pari vuotta myöhemmin vuonna 2009 Uppalan Kartano avasi ovensa ravintolana asiakkailleen. Uppalan Kartanossa toimii nykyään suomalaiseen ja paikalliseen ruokaan erikoistunut à la carte -ravintola. ==Lähteet== == Aiheesta muualla == * www.uppalankartano.fi * Yle.fi: Uppalan kartano saa uuden elämän * Uppa- sukuseura Luokka:Seinäjoen kartanot Luokka:Uppa Luokka:Suomen 1700-luvulla rakennetut rakennukset ja rakennelmat
Painin Euroopan-mestaruuskilpailut 1933

Vuoden 1933 painin Euroopan-mestaruuskilpailut järjestettiin kreikkalais- roomalaisen painin osalta Helsingissä, Suomessa maaliskuussa. Vapaapainissa kisattiin Pariisissa, Ranskassa marraskuun lopulla. ==Kreikkalais-roomalainen paini (Helsinki)== ===Mitalistit=== Sarja Kultaa Hopeaa Pronssia 56 kg Ödön Zombori Herman Tuvesson Robert Voigt 61 kg Kustaa Pihlajamäki Wolfgang Ehrl Sven Martinsen 66 kg Aarne Reini Einar Karlsson Arild Dahl 72 kg Mikko Nordling Gunnar Glans Albert Kusnets 79 kg Axel Cadier Jean Földeák Edvard Westerlund 87 kg Rudolf Svensson Väinö Kokkinen Olaf Luiga yli 87 kg Kurt Hornfischer Arvo Niemelä Carl Westergren ===Mitalitaulukko=== 1 3 2 1 6 2 2 3 1 6 3 Saksa 1 2 1 4 4 1 0 0 1 5 0 0 2 2 0 0 2 2 == Vapaapaini (Pariisi) == === Mitalistit === Sarja Kultaa Hopeaa Pronssia 56 kg Ödön Zombori Hermann Fischer Joseph Reid 61 kg Ferenc Tóth Jean Vordermann Leborre 66 kg Denis Perret Marcel Lejeune – 72 kg Jean Földeák Hans Minder P. Arnaud 79 kg Jean Jourlin Rene Vanderveeken Fritz Oberlander 87 kg László Papp H.Deniel Julien Cammaert yli 87 kg Willy Bürki Leon Charlier L. Ghevaert === Mitalitaulukko === 1 3 0 0 3 2 2 2 0 4 3 1 2 3 6 4 Saksa 1 1 0 2 5 0 2 1 3 6 0 0 1 1 0 0 1 1 == Lähteet == *FILA:n tietokanta 1933 Luokka:Vuoden 1933 urheilu Euroopan- mestaruuskilpailut 1933 Euroopan-mestaruuskilpailut 1933 Luokka:Helsingin urheilutapahtumat Luokka:Pariisin urheilutapahtumat
Sven Nordin

Sven Nordin (s. 6. helmikuuta 1957 Oslo, Norja) on norjalainen näyttelijä. Hänet tunnetaan mm. elokuvista Elling (2001) ja Äidin Elling (2005). Molemmissa elokuvissa hänen roolihenkilönsä nimi on Kjell Bjarne. Hän on näytellyt myös tv-sarjoissa Hos Martin ja Mot i brostet. == Ehdokkuudet == * Amanda Amanda Awards, Norja (2006) == Yksityiselämä == Nordin on naimisissa Torhild Strandin kanssa. Heillä on kaksi lasta. == Aiheesta muualla == * Luokka:Norjalaiset näyttelijät Luokka:Vuonna 1957 syntyneet Luokka:Elävät henkilöt
Above the Law (yhtye)

Above the Law on yhdysvaltalainen rap-yhtye, joka perustettiin 1989. Perustajina toimivat Cold 187um, KMG the Illustator, Go Mack ja DJ Total K-Oss. Vuonna 1999 ryhmä liittyi Death Row Recordsiin, mutta erosi vuonna 2002. Heidän kappaleensa "Murder Rap" löytyy Grand Theft Auto: San Andreas -videopelistä, kuvitteelliselta Radio Los Santos -radioasemalta. Se soi myös Pineapple Express – ohutta yläpilveä -nimisessä elokuvassa. ==Diskografia== Albumin tiedot Livin' Like Hustlers *Julkaistu: February 22, 1990 *Billboard 200 -listan sijoitus: #75 *R&B;/Hip-Hop chart position: #14 *Viimeisin RIAA sertifikaatti: Platinum *Singlet: "Murder Rap", "Untouchable" Vocally Pimpin *Julkaistu: July 16, 1991 *Billboard 200 -listan sijoitus: #120 *R&B;/Hip-Hop -listan sijoitus: #37 *Viimeisin RIAA sertifikaatti: Gold *Singlet: "4 the Funk of It" Black Mafia Life *Julkaistu: February 3, 1992 *Billboard 200 -listan sijoitus: #37 *R&B;/Hip-Hop -listan sijoitus: #6 *Viimeisin RIAA sertifikaatti: Platinum *Singlet: "V.S.O.P.", "Call It What You Want" Uncle Sam's Curse *Julkaistu: July 10, 1994 *Billboard 200 -listan sijoitus: #113 *R&B;/Hip-Hop -listan sijoitus: #15 *Viimeisin RIAA sertifikaatti: Gold *Singlet: "Black Superman", "Kalifornia" Time Will Reveal *Julkaistu: October 22, 1996 *Billboard 200 -listan sijoitus: #80 *R&B;/Hip-Hop -listan sijoitus: #16 *Singlet: "100 Spokes", "City of Angels", "Endonesia" Legends *Julkaistu: February 16, 1998 *Billboard 200 -listan sijoitus: #142 *R&B;/Hip-Hop -listan sijoitus: #27 *Singlet: "Adventures of", "Streets" Forever: Rich Thugs, Book One *Julkaistu: October 26, 1999 *Billboard 200 -listan sijoitus: #104 *RR&B;/Hip-Hop -listan sijoitus: #33 *Singlet: ==Aiheesta muualla== * Discogs entry * Dubcnn Exclusive: Above the Law's Cold 187um Speaks to Jonathan Hay ==Lähteet== Luokka:Yhdysvaltalaiset hip hop -yhtyeet Luokka:Yhdysvaltalaiset duot
Sylvanus Morley

Sylvanus Griswold Morley (7. kesäkuuta 1883 – 2. syyskuuta 1948) oli yhdysvaltalainen arkeologi, epigrafi, ja mayanisti, jonka panos esikolumbiaanisen mayojen korkeakulttuurin tutkimukseen 1900-luvun alussa oli huomattava. Morley muistetaan erityisesti laajoista Chichén Itzán kaivauksista, joita hän johti Carnegie-instituutin toimeksiannosta. Hän julkaisi useita laajoja tutkielmia ja koosteita mayojen kirjoitusjärjestelmästä eli mayahieroglyfeistä ja kirjoitti kansantajuisia yleisteoksia mayoista. Vertaistensa joukossa "Vay" Morleyta pidettiin yhtenä aikansa johtavista Mesoamerikan arkeologeista. Vaikka Morleyn töitä ja teorioita onkin viime aikoina arvioitu uudelleen tieteenalan sisällä, hänen mayakalenteriin keskittyviin julkaisuihinsa viitataan edelleen. Pääosin Morleyn tutkimukset ovat kuitenkin vanhentuneita. Lukuisia Carnegie- instituutin projekteja johtaessaan Morley kasvatti useita sittemmin tieteenalan auktoriteeteiksi nousseita nimiä. Hänen henkilökohtainen sitoutumisensa ja innostuksensa toi rahoitusta tutkimuksille, jotka avasivat maailman mayojen korkeakulttuurin salaisuuksille. Mayakulttuuriin liittyvän kiinnostuksen herättäminen lieneekin Morleyn kestävin saavutus. Tästä yhtenä todisteena ovat runsaat viittaukset populaarikulttuurissa. Jopa Indiana Jonesin on arveltu perustuvan Morleyhyn. Carnegie-instituutti yhdistää Jonesin puolestaan Earl Morrisiin, joka toimi Morleyn alaisena Chichén Itzálla ja oli vastuussa Taistelijoiden temppelin esiinkaivuusta. Morley toimi myös ensimmäisen maailmansodan aikana vakoojana Yhdysvaltain laivaston tiedusteluyksikölle. Yksityiskohdat hänen toiminnastaan vakoilijana pysyivät hämärän peitossa aivan viime vuosikymmeniin asti. Morleyn arkeologinen kenttätyö Meksikossa ja Keski-Amerikassa tarjosi oivan lähtökohdan saksalaisten liikehdinnän ja amerikkalaisvastaisten toimien seurantaan. ==Julkaisuja== *An Introduction to the Study of Maya Hieroglyphs (1915) *The Inscriptions of Copán (1920) *The Inscriptions of Petén, 5 osaa (1938) *The Ancient Maya (1946) ==Lähteet== Luokka:Yhdysvaltalaiset arkeologit Luokka:Vuonna 1883 syntyneet Luokka:Vuonna 1948 kuolleet
Beacon Hill School

Beacon Hill School on Bertrand Russellin ja hänen vaimonsa Dora Russellin perustama libertarismin ideologialle perustuva vapaa koulu, joka on Summerhillin ohella vapaan kasvatuksen uranuurtajia. Beacon Hill School perustettiin alun perin West Sussexiin Englantiin vuonna 1927. Bertrand Russellin jätettyä koulun vuonna 1932 Dora Russell jatkoi sen johdossa vuoteen 1943, jolloin sen toiminta lakkasi. Britanniassa on ainakin kolme muuta Beacon Hill -nimistä koulua. ==Lähteet== Luokka:Englannin koulutus en:Bertrand Russell#Between the wars and second marriage
Paavo Raninen

Paavo Ilmari Raninen (k. 31. tammikuuta 2008 Tampere) oli suomalainen pianisti joka oli siviiliammatiltaan arkkitehti. Hän perusti Nokia Big Bandin marraskuussa 1989. Raninen sanoitti kappaleita, joita Acre Kari levytti. Ranisen tunnetuin sävellys on Rintamäkeläiset-sarjan tunnusmelodia "Pienviljelijän masurkka". == Lähteet == == Aiheesta muualla == * * Luokka:Suomalaiset sanoittajat Luokka:Syntymävuosi puuttuu Luokka:Vuonna 2008 kuolleet
Otto Lehtipuu

Otto Kimmo Johannes Lehtipuu (s. 1968) on VR-Yhtymän ympäristö- ja yhteiskuntasuhdejohtaja ja entinen Helsingin kaupunginvaltuuston puheenjohtaja. Lehtipuu oli Helsingin kaupunginvaltuuston jäsen vuosina 2001–2012. Varavaltuutettuna hän on toiminut 1996–2000 ja uudestaan 2013–. Helsingin kaupunginhallituksessa Lehtipuu istui vuodet 1998–2008. Kaupunginhallituksen varapuheenjohtaja hän oli 2003–2008. Vihreiden valtuustoryhmän johtoon Lehtipuu nousi syksyllä 2003 Minerva Krohnin tilalle, joka siirtyi Helsingin kaupunginvaltuuston johtoon. Lehtipuu itse nousi Helsingin kaupunginvaltuuston johtoon vuoden 2008 kunnallisvaalien jälkeen. Otto Lehtipuu on ollut ehdokkaana vuosien 1999, 2003 ja 2007 eduskuntavaaleissa. Jälkimmäisissä hän sai hieman yli 2 000 ääntä. Lehtipuu on myös Stadion-säätiön hallituksen puheenjohtaja. Lehtipuu on koulutukseltaan diplomi-insinööri. Ennen nimittämistään ympäristö- ja yhteiskuntasuhdejohtajaksi hän toimi VR:n ympäristöpäällikkönä. == Lähteet == Luokka:Helsingin kaupunginvaltuutetut Luokka:Vihreän liiton poliitikot Luokka:Suomalaiset insinöörit Luokka:Vuonna 1968 syntyneet Luokka:Elävät henkilöt Luokka:Erityisavustajat
Hubert Lynes

Hubert Lynes (27. marraskuuta 1874 – 10. marraskuuta 1942 laivaston sairaala, Englanti) oli brittiläinen amiraali ja lintutieteilijä. Lynes liittyi Britannian Kuninkaalliseen laivastoon jo 13-vuotiaana vuonna 1888. Hän yleni virkaportaassa, kunnes oli arvoltaan kapteeni vuonna 1905. Hänen komentoonsa annettiin Välimerellä panssarikansiristeilijä HMS Venus. Vuonna 1908 Lynes palasi Englantiin. 1910–1912 hänen komennossaan oli sluuppi HMS Cadmus ja asemapaikkana oli Kiina. Ensimmäisen maailmansodan sytyttyä Lynesin komentoon annettiin tuliterä risteilijä HMS Penelope. Alukseen osui 1916 Saksan keisarikunnan laivaston sukellusveneen SM UB-19 laukaisema torpedo ja se joutui telakalle. Lynes siirrettiin amiraali Roger Keyesin alaisuuteen, joka suunnitteli ja toteutti iskuja saksalaisten miehittämille alueille. Heidän toteuttamiaan olivat hyökkäys Zeebruggeen huhtikuussa 1918 ja tuki-iskut Ostendiin huhti- ja toukokuussa 1918. Sodan lopulla Lynes komensi uutta taistelulaivaa HMS Warspite. Lynes palkittiin useilla mitaleilla. 1919 hän erosi laivaston palveluksesta ja vetäytyi maaseudulle. == Ornitologia == Lynes harrasti lintujen katselemista jo poikasena. Laivastoaikoinaan hän kiinnostui ornitologiasta tieteenä ja teki merkittäviä havaintoja lintujen muutosta Välimerellä Afrikan ja Euroopan välillä. Tuolloin hän suoritti ensimmäiset kaikkiaan 12 tutkimusretkestään Afrikkaan. Hän julkaisi havaintojaan ja tutkimustuloksiaan lintutieteellisissä julkaisuissa The Ibis ja British Birds, ja hänet valittiin British Ornithologists' Unionin (BOU) jäseneksi. Lynes jatkoi kirjoittamista näihin lehtiin lopun ikänsä. Hän retkeili myös Pyreneillä ja Kiinassa, mutta näiden retkien muistiinpanot tuhoutuivat Penelopen saamassa osumassa. Jäätyään eläkkeelle Lynes matkusti Darfurissa Sudanissa ja kirjoitti matkastaan The Ibis-lehteen artikkelin Review of the genus Cisticola (1930). Hän toimi BOU:n varapuheenjohtajana ja hänestä tuli American Ornithologists' Unionin (AOU) kirjeenvaihtajajäsen. Hän oli myös Kuninkaallisen maantieteellisen seuran (Royal Geographical Society) ja Lontoon eläintieteellisen seuran (Zoological Society of London) jäsen. Vuonna 1936 Lynes tutki Egyptin linnustoa, mutta kahden vuoden päästä hänen terveytensä petti Sudanissa, ja hän joutui palaamaan kotiin. Tämän jälkeen hän ei enää matkustellut. Toisen maailmansodan syttyessä Lynes komennettiin kevyeen hallintoupseerin tehtävään Pohjois-Walesiin. Hän erosi palveluksesta 1941 ja vietti loppuelämänsä kirjoittaen Sudanin linnustosta. Lynes ei koskaan mennyt naimisiin. Englannissa ollessaan hän asui naimattoman sisarensa luona, joka huolehti hänestä. Lynes nimesi useita uusia lintulajeja, muun muassa seitsemän herttulajia, kuten aberdarenhertun (Cisticola aberdare). == Lähteet == * Muistokirjoitus (The Auk) === Viitteet === Luokka:Brittiläiset ornitologit Luokka:Vuonna 1874 syntyneet Luokka:Vuonna 1942 kuolleet Luokka:Brittiläiset amiraalit
MTCR

Missile Technology Control Regime (MTCR) on monikansallinen sopimus, jolla rajoitetaan ohjustekniikan siirtymistä sopijamaista muihin maihin. Sopimus koskee sekä ballistisia ohjuksia sekä risteilyohjuksia. Sopimuksen pani alulle tohtori Richard H. Speier. MTRC sai alkunsa huhtikuussa 1987 Yhdysvaltojen, Ison-Britannian, Kanadan, Saksan, Japanin ja Ranskan allekirjoittaessa sopimuksen. Sopimus on edelleen epävirallinen. Sopimuksen on allekirjoittanut 34 maata. Suomi allekirjoitti sen alkaessaan toimia Euroopan avaruusjärjestössä. Rajoite koskee ohjuksia ja raketteja, jotka voivat kuljettaa yli 500 kilogrammaa yli 300 kilometrin matkalle. Sopimusosapuolet kokoontuvat kerran vuodessa. Vuonna 1992 Oslon kokous laajensi sopimuksen koskemaan myös UAV-lentokoneita. Nykyään 117 maata rajoittaa UAV-alusten ja niiden tekniikan vientiä. Vuonna 2002 MTCR tuli International Code of Conduct against Ballistic Missile Proliferation (ICOC) eli ”Hague Code of Conduct” -järjestelyn sopimusliitteeksi. Haagin sopimuksella on 119 osapuolta. Sopimus on hidastanut useiden maiden ohjustekniikan ja avaruustekniikan kehitystä ja sittemmin UAV-aluksista tehtävää kaukokartoitusta. Kohdemaita ovat olleet muun muassa Argentiina, Egypti, Brasilia, Etelä-Afrikka, Etelä-Korea ja Taiwan. == Jäsenmaat == *Alankomaat, 1990 *Argentiina, 1993 *Australia, 1990 *Belgia, 1990 *Brasilia, 1995 *Bulgaria, 2004 *Espanja, 1990 *Etelä-Afrikka, 1995 *Intia, 2016 *Irlanti, 1992 *Islanti, 1993 *Italia, 1987 *Itävalta, 1991 *Japani, 1987 *Kanada, 1987 *Korean tasavalta, 2001 *Kreikka, 1992 *Luxemburg, 1990 *Norja, 1990 *Portugali, 1992 *Puola, 1997 *Ranska, 1987 *Ruotsi, 1991 *Saksa, 1987 *Suomi, 1991 *Sveitsi, 1992 *Tanska, 1990 *Tšekki, 1998 *Turkki, 1997 *Ukraina, 1998 *Unkari, 1993 *Uusi-Seelanti, 1991 *Venäjä, 1995 *Yhdistynyt kuningaskunta, 1987 *Yhdysvallat, 1987 == Aiheesta muualla == * mtcr.info Viralliset sivut * Sarah Chankin-Gould & Ivan Oelrich, "Double-edged shield," Bulletin of the Atomic Scientists, May/June 2005. * Ministry of Foreign Affairs of the People's Republic of China Luokka: Avaruustoiminta
Dora Russell

Dora Russell (o.s. Black, 3. huhtikuuta 1894 Lontoo – 31. toukokuuta 1986) oli brittiläinen rauhanaktivisti, feministi ja pedagogi, joka puolisonsa Bertrand Russellin kanssa perusti 1927 vapaan kasvatuksen periaatetta noudattaneen Beacon Hillin koulun. Alkuun Russelit vastasivat koulusta yhdessä, mutta vuodesta 1932 Dora Russell vastasi siitä yksin aina koulun lakkauttamiseen vuoteen 1943 saakka, jolloin hän siirtyi tiedotusministeriön palvelukseen. Dora Russell opiskeli yliopistossa nykykieliä. Hän tutustui Bertrand Russelliin 1916 ja toimi tämän rinnalla työssä rauhan hyväksi jo ensimmäisen maailmansodan aikana. Dora Russell torjui Russellin kosinnan, koska hän näki avioliiton rajoittavan naisen vapautta, mutta suostui kuitenkin 1921 kosintaan, kun Russell halusi lapsen, joka perisi suvun nimen. Heille syntyi kaksi lasta, John Conrad Russell, 4. Russellin jaarli, ja Katharine Jane Russell, myöhempi Lady Katharine Tait. Avioliitto oli kuitenkin vapaa, ja Dora Russell sai vielä kaksi lasta toimittaja Griffin Barryn kanssa. 1935 Bertrand Russell jätti vaimonsa oppilaansa vuoksi. Toisen maailmansodan päätyttyä Dora Russell jatkoi työtä rauhanliikkeessä ja oli mukana perustamassa brittiläistä rauhanjärjestöä Campaign for Nuclear Disarmament (CND). ==Teokset== * & Bertrand Russell, The Prospects of Industrial Civilization, 1923 * Hypatia: Women and Knowledge, 1925 * In Defence of Children, 1932 * Religion and the Machine Age, 1982 * The Tamarisk Tree, 1977, 1981, 1985 (kolmiosainen omaelämäkerta) ==Lähteet== Luokka:Brittiläiset feministit Luokka:Kasvatustieteilijät Luokka:Pasifistit Luokka:Humanistit Luokka:Aktivistit Luokka:Vuonna 1894 syntyneet Luokka:Vuonna 1986 kuolleet
Kellon Työväen Urheilijat

Voimistelu- ja urheiluseura Kellon Työväen Urheilijat (KTU) on 1937 perustettu urheilun yleisseura, joka on kotoisin Kellon kylästä entisestä Haukiputaan kunnasta, joka on vuodesta 2013 alkaen osa Oulun kaupunkia.. Seuran lajeihin kuuluvat muun muassa jalkapallo, lentopallo ja joukkuevoimistelu, mutta seurahistorian aikana lajeihin ovat lukeutuneet myös hiihto, paini, yleisurheilu, kaukalopallo, jääpallo ja salibandy. == Lähteet == == Aiheesta muualla == * Seuran kotisivut Luokka:Haukiputaan urheilu Luokka:Suomalaiset jalkapalloseurat Luokka:Suomalaiset lentopalloseurat Luokka:Suomalaiset urheilun yleisseurat Työväen Urheilijat Luokka:Vuonna 1937 perustetut urheiluseurat Luokka:Suomen Työväen Urheiluliiton jäsenseurat
Wimbledon (elokuva)

Wimbledon on elokuva, joka julkaistiin syyskuussa 2004. Se on romanttinen komedia tennispelaaja Peter Coltista (Paul Bettany) ja tulevasta tennistähdestä, Lizzie Bradburystä (Kirsten Dunst) Wimbledonin tennisturnauksen aikana. == Juoni == Peter Colt on sijalle 119 rankattu tennispelaaja. Hän saa villin kortin ansiosta osallistumisoikeuden Wimbledonin tennisturnaukseen. Väsynyt Peter päättää lopettaa uransa tämän turnauksen jälkeen. Hänellä on jo työkin tennisvalmentajana. Kun Wimbledon sitten alkaa, hän tapaa nuoren amerikkalaisen tennisammattilaisen Lizzie Bradburyn, ja he rakastuvat toisiinsa. Kun rakkaus syvenee, Peterin pelikin paranee. Semifinaaleihin asti molempien peli kulkee, mutta niissä Lizzie häviää. Peter pääsee finaaliin Jake Hammondia vastaan, jonka kanssa on jo aiemmin tapellut Lizziestä. Kun Lizzie on matkalla kotiinsa Amerikkaan, hän näkee lentokentällä Peterin haastattelun, jossa tämä pyytää anteeksi Lizzieltä. Lizzie päättää palata takaisin Wimbledoniin, missä hän kannustaa Peteriä jatkamaan huonosti alkanutta loppuottelua. Peter voittaa kuin voittaakin mestaruuden ja lopettaa uransa. Lopussa näytetään kuinka Peter ja Lizzie opettavat tennistä kahdelle lapselleen New Yorkissa. == Rooleissa == == Oikeita tennisammattilaisia elokuvassa == == Triviaa == * Pat Cash toimi tennisasiantuntijana ja hän opetti näyttelijät pelaamaan tennistä. * Jotkut kohtaukset kuvattiin otteluiden välissä turnauksen aikana vuonna 2003. * Näyttelijät syöttivät oikeita tennispalloja, kaikki muut pallot lisättiin digitaalisesti. * Lontoon eläintarhan sisäänkäyntejä käytettiin Wimbledonin sisäänkäynteinä. * DVD:n kommenttiraidan mukaan Marija Šarapovan kohtaukset Lizzien vastustajana poistettiin, koska Šarapova näytti kaukaa katsottuna liikaa Kirsten Dunstilta. * Coltin hahmo perustuu osittain Goran Ivaniševićiin. Hän voitti vuoden 2001 Wimbledonin päästyään mukaan villillä kortilla. * Elokuva on omistettu Mark McCormackille, joka oli tenniksen suuri nimi. Hän kuoli 16. maaliskuuta 2003 kärsittyään sydänongelmista. * Elokuvan trailerissa soi U2:n ”Everlasting Love” == Aiheesta muualla == * Viralliset kotisivut * Internet Movie Databasessa * Luokka:Yhdysvaltalaiset urheiluelokuvat Luokka:Vuoden 2004 yhdysvaltalaiset elokuvat Luokka:Richard Loncrainen ohjaamat elokuvat
ALMA-palkinto

ALMA-palkinto (ALMA Award eli The American Latino Media Arts Award) on UnidosUS:n (aiemmin National Council of La Raza) jakama palkinto, jota jaetaan eri sarjoissa vuoden parhaille latinoesiintyjille, kuten näyttelijöille, muusikoille, suunnittelijoille ja elokuva- ja televisio-ohjaajille. Palkinnon on perustanut National Council of La Raza vuonna 1995 Bravo-palkinnon jatkajaksi.Veronica Villafañe, New And Improved ALMA Awards Show Returns To TV On Fuse, Forbes 27.8.2018, viitattu 3.4.219 Palkinto oli kolme vuotta katkolla, mutta se herätettiin henkiin jälleen 2018 uuden yhteistyökumppanin Fuse Median ansiosta. ==Lähteet== Luokka:Yhdysvaltalaiset taide- ja kulttuuripalkinnot
Hay–Adams Hotel

thumb|250px|Hay-Adams Hotel Hay–Adams Hotel on luksushotelli Yhdysvaltain pääkäupungissa Washington D.C.:ssä, ja se sijaitsee Valkoista taloa vastapäätä. Hotellin on suunnitellut Mihran Mesrobian, ja se rakennettiin vuonna 1928 italialaisen renessanssityylin mukaan. Hotellissa on kaksi ravintolaa ja 145 huonetta, joista 20 on sviittejä. Yhdysvaltain presidentti Barack Obama perheineen asui hotellissa ennen virkaanastujaisiaan 20. tammikuuta 2009 saakka. == Lähteet == == Aiheesta muualla == * Hay–Adams Hotelin viralliset sivut Luokka:Washingtonin (DC) rakennukset ja rakennelmat Luokka:Yhdysvaltain hotellit
Tridacna gigas

Tridacna gigas on suurin jättiläissimpukkalaji. Niitä pidetään joskus suurissa meriakvaarioissa, mutta ne eivät kestä kovin hyvin kuljetusta ja kasvavat niin suuriksi ja lisäksi nopeasti (jopa sentin kuukaudessa), että harvassa kotiakvaariossa on niille tilaa.Calfo & Fenner, s. 244. == Ulkonäkö ja koko == thumb|left|120px|Kuori. Tridacna gigas kasvaa halkaisijaltaan jopa puolitoistametriseksi ja painaa 200 kiloa. Muiden jättiläissimpukoiden tavoin sillä on voimakkaasti poimullinen kaksiosainen kuori. Sen välistä työntyy esille hyllyvä lihasmassa eli vaippa, jonka keskellä törröttää putkimainen suuosa. Kun simpukka sulkee kuorensa, se ruiskuttaa vettä ulos tämän suuaukon kautta. Vaippa on väriltään kullanruskea, keltainen tai vihreä, ja siinä on suuria sinisiä, vihreitä tai violetteja läiskiä.Tervo, K. & R. Csomos. 2001. "Tridacna gigas" Animal Diversity Web Kuoren saranapuolella on aukko, josta työntyy ulos lihaksikas jalka, jonka avulla simpukka tarrautuu merenpohjaan. Simpukan vanhentuessa sen jalka surkastuu pois, ja eläin pysyy paikallaan suuren massansa avulla. Tridacna gigas Exotic tropicals Jättiläissimpukoiden elimistössä elää symbioottisia Zooxanthellae-leviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.Family: Tridacnidae (Tridacnas, Giant Clams), Archerd Shell Collection, Washington State University Tri-Cities Natural History Museum == Alkuperä == Tridacna gigas elää Indopasifisen merialueen koralliriutoilla Etelä-Kiinanmereltä Australian pohjoisrannikolle ja Nikobaareilta Fidžille. Se pysyy yleensä alle 20 metrin syvyydessä, laguuneissa tai riuttojen tasanteilla. == Käyttäytyminen ja lisääntyminen == Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen merkkiaineita, minkä jälkeen osa simpukoista laskee mätimunia, osa siittiöitä. == Vesiolot ja ravinto == Suuren osan aikuisen simpukan tarvitsemasta ravinnosta tuottavat symbioottiset levät. Se hankkii ravintoa myös suodattamalla vettä suuaukkonsa avulla. Alle kymmensenttiset yksilöt elävät pääosin suodattamansa planktonin varassa; akvaariossa niitä on ruokittava säännöllisesti.Shimek, s. 283. == Tridacna gigas ja ihmiset == Elokuvissa ja sarjakuvissa sukeltajat jäävät loukkuun sulkeutuvaan jättiläissimpukkaan;Molluscs Including Nudibranchs And Giant Clams, Diving Cairns todellisuudessa sulkeutumisliike on niin hidas ettei vaaraa ole. Sen sijaan moni on hämmästynyt suuren simpukan painoa koettaessaan nostaa sitä vedestä. IUCN on luokitellut tämän simpukan vaarantuneeksi jo vuonna 1996 ja äärimmäisen uhanalaiseksi 2024. Se on saattanut kuolla sukupuuttoon Fidžiä, Guamia, Vanuatua ja Taiwania ympäröivillä merialueilla. Sukupuuton syyksi arvellaan liiallista keräämistä ruoaksi ja akvaarioihin.ARKive Tridacna gigasin kauppaa säädellään nykyisin CITES-sopimuksella.Cites Kaikki akvaarioihin myytävät yksilöt tulevat kasvattamoista. == Lähteet == * * === Viitteet === Luokka:Jättiläissimpukat Luokka:Uhanalaiset selkärangattomat
Masters of War

__NOTOC__ Masters of War on Mountainin studioalbumi, joka julkaistiin 24. heinäkuuta 2007. Yhtye versioi albumilla Bob Dylanin kappaleita. == Kappaleet == Kaikki kappaleet kirjoittanut Bob Dylan. # # # # # # # # # # # # == Muusikot == * Leslie West – kitara, laulu, basso * Corky Laing – rummut, laulu * Ritchie Scarlet – basso * Brian John Mitchell – piano, urut, harmonikka * Todd Wolfe – rytmikitara * Ozzy Osbourne – laulu (kappaleessa "Masters of War") * Warren Haynes – kitara (kappaleessa "Serve Somebody") == Arvostelut == * AllMusic: AllMusic review == Lähteet == Luokka:Vuoden 2007 albumit Luokka:Mountainin albumit
Timokratia

Timokratia on valtiomuoto, jossa valta jakautuu omaisuuden määrän perusteella.Timokratia, Tietosanakirja. Osa 9, palsta 1608. Tietosanakirja- osakeyhtiö 1917 Sana tulee kreikan sanoista timē / τιμή, joka tarkoittaa kunniaa, sekä -kratia, joka tarkoittaa valtaa. 500-luvulla eaa. Ateena on toiminut nigratian perustein. Timokratia on sukua plutokratialle, joka tarkoittaa rahavaltaa. Timokratia ja politeia ovat lähellä toisiaan. Näihin verrattuna rahvaanvaltaa tarkoittava demokratia oli antiikissa halventava käsite. == Katso myös == * Oligarkia ==Lähteet== Luokka:Poliittiset järjestelmät
Breitenfeldin toinen taistelu

Breitenfeldin toinen taistelu (tunnettu myös nimellä Leipzigin taistelu) oli Leipzigin lähellä Breitenfeldissä kolmikymmenvuotisen sodan aikana 23. lokakuuta 1642 käyty taistelu, jossa vastakkain olivat Ruotsin ja Saksalais- roomalaisen keisarikunnan armeijat. Taistelu päättyi ruotsalaisten voittoon. ==Katso myös== *Breitenfeldin ensimmäinen taistelu ==Lähteet== Luokka:1642 Luokka:Kolmikymmenvuotisen sodan taistelut Luokka:Leipzigin historia
JugiStyle

JugiStyle on suomalainen sketsisarja. Sarjan pääesiintyjinä ja käsikirjoittajina toimivat Jukka Rasila ja Kari Hietalahti. Sarjan kolmantena käsikirjoittajana ja ohjaajana toimi Petteri Summanen. Sarjan on tuottanut StoryOf... Oy. Ohjelmaa esitettiin Subilla sunnuntai-iltaisin ja uusittiin lauantaisin. Kokonaisia jaksoja saattoi katsoa myös Subin netti-tv:stä. Sarjan ensimmäinen tuotantokausi päättyi 15. maaliskuuta 2009. Ohjelman tilannut Sub ei käyttänyt optiotaan toisesta tuotantokaudesta. Ohjelmaa katsoi keskimäärin 130 000 suomalaista viikoittain. == Sarjassa esiintyviä hahmoja ja sketsejä == * Iso G ja Pikku H * Speedway-kuskit * "Tänään" * Tosikot * "Pulkkisen lomakylä" * Paskamies * "Kuuntelen" * Tyrmäystippoja * Isäntä ja renki * Autiosaari * "Fysioterapia" * Jalkinekuiskaaja * Vuoristokiipeilijät * "Webbikamerahyökkäys" * "Laulun paikka" * Munapäät * Palkintopatsas * Jari ja Kari * Touko-Pouko * Impotentit filosofit * Omatoimiset ja ääliöt filosofit == Lähteet == Luokka:Viihdeohjelmat Luokka:2000-vuosikymmenen suomalaiset sketsisarjat Luokka:MTV Subin televisio-ohjelmat
Gulielmus Cobben

Gulielmus (Guillaume) Cobben (alk. Willem Petrus Bartholomaeus Cobben; 29. kesäkuuta 1897 Sittard, Alankomaat – 27. tammikuuta 1985 Sittard, Alankomaat) oli alankomaalainen roomalaiskatolinen pappi ja piispa, joka oli Helsingin roomalaiskatolisen hiippakunnan ensimmäinen piispa. Cobben vihittiin papiksi vuonna 1924. Terijoen roomalaiskatolisen seurakunnan kappalaisena hän toimi 1924–1925, Viipurin 1925–1926 ja sitten Turussa kirkkoherrana 1926–1934. Cobben osoitettiin apostolisen vikaarin tehtäviin Suomeen vuonna 1933. Vuonna 1934 hänet vihittiin Amathus in Palaestinan titulaaripiispaksi. Cobben oli Suomen apostolinen vikaari vuodesta 1934 ja Helsingin piispa hänestä tuli, kun Helsingin roomalaiskatolinen hiippakunta perustettiin vuonna 1955. Tässä virassa hän pysyi vuoteen 1967 saakka, kun hän erosi ja tuli nimitetyksi Tamagristan titulaaripiispaksi. Tämän piispanistuimen hän jätti vuonna 1976. == Katso myös == * Roomalaiskatolinen kirkko Suomessa == Lähteet == Luokka:Katolinen kirkko Suomessa -kirkon piispat Luokka:Alankomaalaiset papit Luokka:Vuonna 1897 syntyneet Luokka:Vuonna 1985 kuolleet
Ernest Kinoy

Ernest Kinoy (1. huhtikuuta 1925 – 10. marraskuuta 2014The New York Times: Ernest Kinoy, a Writer of TV’s ‘Roots,’ Dies at 89) oli yhdysvaltalainen radio- ja televisiokäsikirjoittaja.museum.tv: Ernest Kinoy Hän kirjoitti muun muassa alkuperäiskäsikirjoituksia ja sovituksia radiosarjoihin, kuten Dimension X ja sen seuraajaan X Minus Oneen.Jerry Haendiges Vintage Radio Logs: Dimension X Jerry Haendiges Vintage Radio Logs: X Minus One Hänet palkittiin kolmesti Emmy-palkinnolla televisiokäsikirjoituksistaan. ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset radiokäsikirjoittajat Luokka:Vuonna 1925 syntyneet Luokka:Vuonna 2014 kuolleet
Mikael Buckx

Johannes Michael Buckx (6. elokuuta 1881 – 22. syyskuuta 1946) oli alankomaalainen roomalaiskatolinen pappi, joka oli ensimmäinen reformaation jälkeinen katolinen piispa Suomessa.Mikko Ketola : Katoliset piispat itsenäisessä Suomessa, Teologia.fi 14.10.2010 Buckx vihittiin papiksi vuonna 1906. Hän oli Jeesuksen pyhän sydämen pappien veljeskunnan jäsen ja hän oli työskennellyt Viipurin katolisessa seurakunnassa vuosina 1909–1911. Vuonna 1921 hänet nimettiin Suomen apostoliseksi administraattoriksi. Hänet vihittiin 15. elokuuta 1923 Suomen apostoliseksi vikaariksi ja Dolichen titulaaripiispaksi. Vihkimisen toimitti Uskon levittämisen kongregaation esimies, alankomaalainen kardinaali Willem Marinus van Rossum, joka vieraili Pohjoismaissa samana vuonna. Suomessa vieraillessaan Rossumin isäntänä oli lehtikustantaja Amos Anderson, joka suhtautui myönteisesti roomalais- katoliseen kirkkoon. Suomen apostolinen vikaarikunta oli perustettu 1920 ja se tuli Uskon levittämisen kongregaation (Propaganda fide) alaiseksi. Vikaarikunnan johtoon oli alun perin ajateltu suomalaista pappia Adolf Carlingia, mutta Vatikaani muutti mielensä nimityksen suhteen. Suomalainen katolisuus kärsi Buckxin kaudella kieli- ja kansallisuuskiistoista. Monet suomalaiset katoliset eivät hyväksyneet sitä että kirkon ja seurakuntien johto oli ulkomaisten pappien käsissä. Buckx oli vikaarikunnan johdossa vuoteen 1933 saakka jolloin hän palasi Alankomaihin. Alankomaissa Buckx toimi sitten Nijmegenissä Radboud-yliopiston opettajana. == Katso myös == * Roomalaiskatolinen kirkko * Roomalaiskatolinen kirkko Suomessa == Lähteet == * Helsingin katoliset piispat (Web Archive-linkki) === Viitteet === Luokka:Katolinen kirkko Suomessa -kirkon piispat Luokka:Alankomaalaiset papit Luokka:Vuonna 1881 syntyneet Luokka:Vuonna 1946 kuolleet
Sytokromi P450

Sytokromi P450 (CYP, P450, CYP450) on ryhmä hemiä sisältäviä sytokromientsyymejä, joita esiintyy erittäin laajalti eliökunnassa. CYP- entsyymeille on tunnusomaista kyky oksidatiiviseen metaboliaan. CYP-entsyymejä on ihmisen elimistössä käytännössä kaikkialla, mutta erityisen paljon niitä on maksassa. CYP-entsyymit ovat keskeisiä vierasaineiden kuten lääkeaineiden metaboliassa. CYP-entsyymit ovat tyypillisesti hyvin epäspesifejä; yhdenlainen CYP-entsyymi pystyy siis muokkaamaan useita erilaisia yhdisteitä. CYP- entsyymit toimivat osana P450-järjestelmiä, joiden komponentteina on CYP- entsyymien lisäksi molekulaarinen happi ja elektroneja siirtävä NADPH- sytokromi P450-reduktaasi. CYP-entsyymejä on löydetty nisäkkäiden lisäksi suurimmalta osalta muitakin eliöitä, kuten hyönteisiltä, kasveilta, sieniltä, prokaryooteilta ja arkeilta. Eliökunnasta tunnetaan tuhansia P450-entsyymien alamuotoja, jotka on jaoteltu perheisiin ja edelleen alaperheisiin. P450-entsyymien kehitys alkoi todennäköisesti yli kolme miljardia vuotta sitten, ja varhaisimpien muotojen tehtävänä saattoi olla rasvahappojen ja kolesterolin metabolia solukalvojen rakenneosiksi. Nykyään P450-entsyymit ovat tärkeä osa elimistön vierasainemetaboliajärjestelmää. ==Ihmisen P450-entsyymit== Perhe Toiminto Muodot Nimet CYP1 lääkkeiden ja steroidien (erityisesti estrogeenin) metabolia 3 alaperhettä, 3 geeniä, 1 pseudogeeni CYP1A1, CYP1A2, CYP1B1 CYP2 lääkkeiden ja steroidien metabolia 13 alaperhettä, 16 geeniä, 16 pseudogeeniä CYP2A6, CYP2A7, CYP2A13, CYP2B6, CYP2C8, CYP2C9, CYP2C18, CYP2C19, CYP2D6, CYP2E1, CYP2F1, CYP2J2, CYP2R1, CYP2S1, CYP2U1, CYP2W1 CYP3 lääkkeiden ja steroidien metabolia 1 alaperhe, 4 geeniä, 2 pseudogeeniä CYP3A4, CYP3A5, CYP3A7, CYP3A43 CYP4 arakidonihapon tai rasvahappojen metabolia 6 alaperhettä, 11 geeniä, 10 pseudogeeniä CYP4A11, CYP4A22, CYP4B1, CYP4F2, CYP4F3, CYP4F8, CYP4F11, CYP4F12, CYP4F22, CYP4V2, CYP4X1, CYP4Z1 CYP5 tromboksaani A2 -syntaasi 1 alaperhe, 1 geeni CYP5A1 CYP7 sappihappojen biosynteesi, kolesterolin metabolia 2 alaperhettä, 2 geeniä CYP7A1, CYP7B1 CYP8 vaihtelee 2 alaperhettä, 2 geeniä CYP8A1, CYP8B1 CYP11 steroidien biosynteesi 2 alaperhettä, 3 geeniä CYP11A1, CYP11B1, CYP11B2 CYP17 steroidien biosynteesi, 17-alfahydroksylaasi 1 alaperhe, 1 geeni CYP17A1 CYP19 steroidien biosynteesi 1 alaperhe, 1 geeni CYP19A1 CYP20 tuntematon 1 alaperhe, 1 geeni CYP20A1 CYP21 steroidien biosynteesi 2 alaperhettä, 2 geeniä, 1 pseudogeeni CYP21A2 CYP24 D-vitamiinin hajotus 1 alaperhe, 1 geeni CYP24A1 CYP26 retinoidihappohydroksylaasi 3 alaperhettä, 3 geeniä CYP26A1, CYP26B1, CYP26C1 CYP27 vaihtelee 3 alaperhettä, 3 geeniä CYP27A1, CYP27B1, CYP27C1 CYP39 kolesterolin metabolia 1 alaperhe, 1 geeni CYP39A1 CYP46 kolesterolin metabolia 1 alaperhe, 1 geeni CYP46A1 CYP51 kolesterolin biosynteesi 1 alaperhe, 1 geeni, 3 pseudogeeniä CYP51A1 == Katso myös == * Sytokromi c ==Lähteet== Luokka:Entsyymit
CYP

CYP on lyhenne, joka voi tarkoittaa seuraavia asioita: *Sytokromi P450 -entsyymien ryhmää *Kyproksen tasavaltaa *Filippiineillä sijaitsevan Calbayog- kaupungin lentokenttää (IATA-lentoasemakoodi) *Syklofiliini-ryhmän proteiineja
Nea Kontio

Nea Kontio (s. 1953) on suomalainen uskonnonopettaja ja poliitikko. Kontio oli vihreiden edustaja Lahden kaupunginvaltuustossa vuodet 1985–2000. Hän on ollut perustamassa Lahden Vihreitä. Vuodesta 1984 Kontio on taistellut Lahden Karjusaaren lehmuslehdon suojelemiseksi. Vuonna 2003 hän oli mukana yhdessä muiden luonnonsuojelijoiden kanssa maalaamassa puita ja kiviä punamultamaalilla Villikarju-luonnonsuojeluryhmän järjestämässä tempauksessa. Kontio tuomittiin Lahden käräjäoikeudessa vahingonteosta sakkoihin. Hänet määrättiin maksamaan vahingonkorvauksia yksityisille maanomistajille ja Lahden kaupungille. Sakkorangaistusta korotti se, että hän jatkoi maalaamista vielä toisenakin päivänä.Etelä-Suomen Sanomat Lahden Vihreät erotti Kontion jäsenyydestä alkuvuodesta 2004. Kunnallisvaaleissa 2004 Kontio valittiin Lahden kaupunginvaltuustoon Vaihtoehtoväen listoilta. Hän muodosti oman, yhden jäsenen valtuustoryhmänsä, kun Lahden vihreistä irronneessa Wellamo- valtuustoryhmässä olleet vihreät eivät ottaneet häntä kunnallisvaalilistalle. Asia koski pääasiassa Lahden alueelle suunniteltua logistiikkakeskusta. Vaaleissa 2008 Kontio oli vaihtoehtoväen ehdokas, mutta putosi valtuustosta. Ammatiltaan Kontio on uskonnonopettaja ja pappi. Kontio oli töissä Lahden yhteiskoulussa ja erosi virastaan, koska ei pitänyt koulun työhengestä. Myöhemmin hän on moittinut koulua ja kritisoinut siitä Etelä-Suomen Sanomien yleisön osastolla. Kirjoituksissaan hän on esimerkiksi väittänyt koulun suosivan tyttöoppilaita, jotka omistautuvat täysin koulutyölle ja saavat täydellisiä numeroita ja uskaltavat protestoida opettajien tahtoa vain kehittämällä itselleen syömishäiriön. ==Katso myös== *Salpausselän luonnonystävät ==Lähteet== ==Aiheesta muualla== *Poliisi poisti mielenosoittajan kisa-alueelta Etelä-Suomen Sanomat Luokka:Vihreän liiton poliitikot Luokka:Lahden kaupunginvaltuutetut Luokka:Suomalaiset ympäristöaktivistit Luokka:Suomalaiset opettajat Luokka:Suomalaiset papit Luokka:Vuonna 1953 syntyneet Luokka:Elävät henkilöt
Bambi (palkinto)

Bambi on saksalaisen Hubert Burda Media -kustannusyhtiön jakama media-alan palkinto. Bambi jaettiin ensimmäisen kerran vuonna 1948, ja ensimmäisinä palkinnon saivat Jean Marais ja Marika Rökk. Palkinnon nimi tuli siitä, että Rökkin tytär kutsui sitä ”Bambiksi”, luultavasti Felix Saltenin Bambi-kirjan mukaan. Alkuaan patsas oli posliinia, mutta vuodesta 1958 lähtien se on valettu kultaan. Palkinto voidaan myöntää samalle henkilölle useamman kerran. Palkintoluokkia on 19. == Aiheesta muualla== * Bambin sivusto Luokka:Taide- ja kulttuuripalkinnot Luokka:Saksalaiset palkinnot